| "7 things"Miley Cyrus |
| --- |
| Singlen "7 things" kansikuva |
| Singlen tiedot |
|  Albumilta | *Breakout* |
|  Julkaistu | 17. kesäkuuta 2008 |
|  Tyylilaji | poprock |
|  Kesto | 03.33 |
|  Levy-yhtiö | Hollywood Records |
| Miley Cyrusin muut singlet |
| "Start All Over"2007 | "7 things"2008 | "Fly on the Wall"2008 |

**7 Things** on yhdysvaltalaisen laulaja-näyttelijä Miley Cyrusin ensimmäinen single hänen toiselta studioalbumiltaan *Breakout*. Kappaleen ovat kirjoittaneet Cyrus, Antonina Armato ja Tim James, ja sen on tuottanut John Fields. Kappale julkaistiin 17. kesäkuuta 2008 ja levy-yhtiönä toimi Hollywood Records. Kappale tunnetaan myös nimellä "Seven Things I Hate About You". Cyrus alkoi kehittää kappaletta ollessaan vielä Best of Both Worlds -kiertueellaan, kun hänellä oli todella monia tunteita entistä poikaystäväänsä kohtaan, pääasiassa raivostuneita tunteita. Julkaisun jälkeen lähti liikkeelle syytöksiä siitä, että kappale kertoisi Jonas Brothersin päälaulajasta Nick Jonasista, jota vielä silloin Cyrus ei kieltänyt eikä myöntänyt. Tyylilajiltaan kappale on pop-rockia. Kappaleen sanat sisältävät listan niistä asioista, joita Cyrus inhoaa entisessä poikaystävässään.

"7 Things" sai sekalaisen vastaanoton kriitikoilta, mutta maailmalla se pärjäsi hyvin: Siitä tuli hitti Australian, Japanin, Norjan ja Yhdysvaltojen listoilla. Kappaleen musiikkivideon ohjasi Brett Ratner. Musiikkivideossa Cyrus esittää kappaletta suurimmaksi osaksi kameran edessä kasvokuvana bändi takanaan. Videolla esiintyy myös teinityttöjä, jotka pitävät kädessään tavaroita ja asioita, joita Cyrusin entinen poikaystävä oli hänelle aikoinaan antanut. Video sai MTV Video Music Award -ehdokkuuden vuosina 2008 ja 2009. Cyrus on esittänyt kappaletta useita kertoja livenä, muun muassa kiertueillaan Wonder World Tour ja Gypsy Heart Tour.

Tausta
------

"7 Things" tunnetaan myös nimellä "Seven Things I Hate About You", jolla sen on rekisteröinyt Broadcast Music Incorporated (BMI). Kuten suurimman osan kappaleista albumilla *Breakout*, Cyrus kehitteli kappaleen matkustellessaan *Best of Both Worlds Tour* -kiertueellaan lokakuusta 2007 tammikuuhun 2008.

> »*"Olin lukittu bussiin koko ajaksi. Ja se oli todella mukavaa, sillä sain aikaa itselleni, jota en ikinä muuten saisi. Joten oli hauskaa tehdä se ja käydä läpi niitä erilaisia juttuja, joita olen viime vuosina tehnyt. Joten ajattelin vain, että siitä tulisi tavallaan hauskaa. En edes suunnitellut sitä levylle tai mihinkään. Se oli vain semmoinen 'ala vain kirjoittaa tätä'. Pidin kappaleesta ja esitin osan siitä siskolleni ja hän sanoi minulle: 'dude, tuo on mahtava'. Ja oli todella hyvä saada sellaista terapia-aikaa itselleni ja saada vain käydä läpi kaikkea. Se oli mahtavaa. Sitä oli todella hauskaa kirjoittaa."*
> 
> -Miley Cyrus kappaleesta "7 things"» 
> 
> 

Cyrus on kertonut, että kappaletta inspiroi entinen poikaystävä. Haastattelussa Ryan Seacrestin kanssa Cyrus kertoi, että hän "kävi läpi [...] 900 eri tunnetta yrittäessään kirjoittaa kappaletta" ja sana "vihata" kuvasi sitä, kuinka raivostunut hän oli. Kun Seacrest kysyi, että oliko hän huolestunut siitä, että laulusta kertoja kuulisi laulun ja järkyttäisi häntä, niin Cyrus kertoi että vaikka hän olikin hiukan hermostunut, "Haluan hänen olevan järkyttynyt. Se oli minun pointtini." Hän näytti kirjoituksensa Tim Jamesille ja Antonia Armatolle eli toisille käsikirjoittajille sekä tuottajille, jotka ehdottivat kappaleen lisäämistä levylle. Alun perin "7 Things" oli enemmän "pehmeä ja suloinen" mutta Cyurs kertoo, että hän "tuli hulluksi" levytyksen aikana ja antoi laululle kovemman tyylin. Cyrus oli laun perin valinnut kappaleen "Fly on the Wall" levyn debyyttisingleksi, mutta korvasi sen kappaleella "7 Things" koska hänestä se oli "parempi esittely" albumille.

### Syytökset Nick Jonasista

Kappaleen "7 Things" julkaisun jälkeen levisivät syytökset siitä, että kappale kertoisi Nick Jonasista.
Syytökset siitä, että kappale kertoisi Nick Jonasista (Jonas Brothersin päälaulaja), levisivät melkein heti laulun julkaisun jälkeen eli 13. toukokuuta 2008 *Elvis Duran and the Morning Showssa*. Cyrus ja Jonas seurustelivat kaksi vuotta, ennen kuin erosivat vuoden 2007 lopulla. Cyrus kertoi, että "Nick ja minä rakastimme toisiamme" ja eron jälkeen hän "huusi koko kuukauden" ja yritti kapinoida "kaikkea sitä vastaa, mitä Nick halusi [hänen] olevan".

Henry Freeland *Paste*-lehdestä kuvaili kappaletta "listaksi syytöksiä, miksi hän vihaa entistä poikaystäväänsä (joka saattaa olla Jonas Brotherin päälaulaja, Nick)". Bloggaaja Molly Lambert *The New York Times* -lehdessä sanoi: "[Cyrus] on äskettäin eronnut hänen ensimmäisestä vakavasta poikaystävästään – Disney-julkkiksesta, Nick Jonasista, joka on tunnettu Jonas Brothersista, joka oli myös Cyrusin lavaystävä tämän konsertissa jonka aikana heillä oli kahden vuoden salainen suhde. Jessica Herndon *People*-lehdestä tuo esiin kappaleen musiikkivideolla esiintyneen kaulakorun ja Jonasin, "joka erosi Cyrusin kanssa myöhään 2007 kahden vuoden seurustelun jälkeen – hänellä on ensimmäisen tyypin diabetes." Kun Cyrusilta kysyttiin, että pitävätkö syytökset paikkaansa, hän sanoi:

"'Luulen monen luulevan, että kappale kertoo Nick Jonasista ja jos he luulevat että se on asian laita, niin olkoon niin, tai ketä tahansa kenestä he luulevat tämän kertovan. Muuta suurimmaksi osaksi laulu kertoo siitä, um, kenestä he haluavat sen kertovan. Suurimmaksi osaksi se on siitä, jos tyttö vihaa nykyistä tai entistä poikaystäväänsä – minulle se on entinen poikaystävä – joten luulen että tiedätte, että Nick on joku, joka oli todella tärkeä elämässäni, mutta en vihaa häntä. Se on hyvä kappale ja se on kiva."

Kun Jonasilta kyseltiin syytöksistä, hän kertoi "Minusta se on hauskaa. Rehellisesti, minä en ole epävarma, minun ystäväni eivät ole cooleja joten se ei voi olla minusta!" Lehden *Tiger Beat* mukaan Cyrusin paras ystävä Mandy Jiroux on kertonut, että kappale kertoo Jonasista. Myös samalta levyltä löytyvä kappale "Full Circle" kertoo Jonasista. Tämän Cyrus vahvisti vuonna 2010 esiintyessään Rock In Rio -tapahtumassa Lissabonissa.

Tyyli
-----

"7 Things" on tyylilajiltaan pop rockia ja sen kesto on kolme minuuttia ja kolmekymmentäkolme sekuntia. Sal Cinquemani *Slant Magazinesta* kertoi, että kappaleen säkeistöissä löytyy vivahdus country-musiikkia, kun taas kertosäkeistöissä kuullaan pop-punkin näkökantaa. Kappaleen tahtilaji on kohtuullinen rock tempo: Tempo on 108 lyöntiä minuutissa. Kappale on kirjoitettu e-molliin, kun Cyrusin vokaalit ylittävät sen yhdellä oktaavilla, vaihdellen G#3 ja G#4 välillä. Fraser McAlpine BBC:stä kutsui laulua "kolmitempoiseks tilkkutäkin peitoksi".. Kappaleen introssa bändi alkaa rämpyttää akustisia kitaroita keskinkertaisella tempolla kun Cyrus laulaa "sha". Tempo jatkuu edelleen, kun Cyrus aloittaa ensimmäisen säkeistön neljännellä tahtiviivalla. Kertosäkeistössä kappaleen tempo nousee dramaattisesti ja Cyrusin vokaalit muuttuvat aggressiivisiksi ja voimakkaiksi. McAlpine huomasi, että Cyrus tuo esiin stressin ääntämisissään: "'you' -sanan tilalle 'yerw', 'oh' -sanan tilalle 'erw' ja niin edelleen...".

Kappaleen sanat on kirjoitettu sinä-persoonan tyylissä, viesti laulajalta entiselle poikaystävälleen kuvaillen kipua, jonka poika aiheutti tytölle kun he seurustelivat. Kappaleen kertosäkeistössä laulaja luettelee ne seitsemän asiaa, joita hän "inhoaa" entisen entisessä poikaystävässään. Nämä seitsemän asiaa sisältävät hänen turhautumistaan jotka pojan viat aiheuttavat, ja sen että poika saa silti laulajan rakastamaan poikaa vioista huolimatta. Ben Ratliff *The New York Timesista* huomasi, että oikeastaan lista "sisältää 8–11 asiaa, riippuen miten itse lasket ne". Henry Freedland *Paste magazinesta* vertaili sitä samankaltaiseen listaan vuoden 1999 elokuvassa *10 Things I Hate About You*, jossa se esiintyi runona. Viimeisessä kertosäkeistössä Cyrus mainitsee seitsemän asiaa, joista hän pitää eniten entisessä poikaystävässään, taas mainiten seitsemännen asian olevan se, että poika saa hänet rakastamaan häntä.

Vastaanotto
-----------

Cyrus esittämässä kappaletta "7 Things" vuoden 2009 *Wonder World Tour* -kiertueellaan.
"7 Things" sai sekalaisia meilipiteitä kriitikoilta. Fraser McAlpine BBC:ltä kutsui laulua "upeaksi" kehuen Cyrusin "punkkimaista asennetta kaikki kerätty kokoon virheettömään kiiltoon". Todd Martens *Los Angeles Timesista* kirjoitti, että vaikka hän toivoi kuulevansa viimeisessä säkeistössä Cyrusin turhamaisuutta mieluummin kuin pehmeän lopun, "voitto, täydellinen kertosäkeistö – ja Mileyn elämäniloisuus – ovat tarpeeksi saadakseen laulun menestymään." Ben Ratliff *New York Timesista* sanoi, että "7 Things" "listaa kaikki epäluotettavuudet, joita hän inhoaa pojassa" ja kutsuu "seitsemää asiaa josta hän pitää [...] häpeämättömäksi Disney päätökseksi". Heather Phares *Allmusicista* kuvaili kappaletta näin: "7 Things" on helähdyttävä, viisas pala rakasta- vihaa -poppia joka tuntuu olevan laskeutunut Shania Twainin flirttailevaan sekoittuneeseen tyyliin rockia ja kantria" ja piti sitä yhtenä parhaimmista kappaleista *Breakout* levyllä. Chris Willman *Entertainment Weeklystä* kutsui kappaletta *Breakoutin* yhdeksi "parhaimmista melodioista" koska se "antaa Cyrusin olla ärhäkkä ilman valmistautumista Avrilin tyyliseen pahantuulisuuteen", kun taas Josh Timmermann *PopMattersista* kuvaa kappaletta "vetoavaksi".

Mordechai Shinefield *The Village Voicelta* kuvaili kappaletta "tarpeeksi poissaolevaksi ja tarttuvaksi", mutta varoitti, että "se on vain askeleen päässä ylikuumennetusta emokliseestä". Sarah Rodman *The Boston Globesta* väitti, että "[Avril] Lavignen pop-punk bändin murina hiipii kappaleeseen "7 Things"." Robert Christgau nimitti kappaleet "7 Things" ja "Breakout" parhaiksi kappaleiksi *Breakout*-albumilta.

Chris Richards *The Washington Postista* syytteli näin: "ylituotannollisuus on ilmeistä albumin ensimmäisen singlen, "7 Things," kertosäkeistön aikana, jolloin vyöryää kasa kitaroita ja syöksyviä tavuja." Sal Cinquemani *Slant Magazinesta* nimitti singleä "ärsyttäväksi" eikä se ollut "kappaleen 'See You Again' seuraamisen arvoinen".

Musiikkivideo
-------------

Cyrus kutsui Brett Ratnerin, kappaleen musiikkivideon ohjaajan, kotiinsa kertoakseen kuinka paljon kappale merkitsi hänelle ja mistä siinä on kysymys. Kun he olivat ehdotelleet monia ajatuksia toisilleen, he päättivät tehdä videosta "yksinkertaisen valkoisella taustakankaalla". Cyrus kertoi, että kumpikaan heistä ei halunnut videon olevan Ratner "pelkästään Cyrusista" koska kappaleen viesti on yleinen; "melkein jokainen tyttö Amerikassa voisi sanoa, että vihaa nykyistä tai entistä poikaystäväänsä," Cyrus kertoi. Video sisältääkin monia tyttöjä, kuten näyttelijät Nicola Peltz, Liana Liberato ja Maiara Walsh. Suunnitteluvaiheen aikana Cyrus näytti Ratnerille kokoelman tavaroista, joita hänen entinen poikaystävänsä oli hänelle antanut ja muistoja, kuten valokuvia ja hänen likaisia sukkiaan, jotka Cyrus oli pannut talteen sänkynsä alta. He päättivät käyttää näitä tavaroita ja muistoja musiikkivideossa. Esimerkiksi Cyrusin käyttämä kaulakoru oli hänen entisen poikaystävänsä, joka oli hänen lääketieteellinen henkilötodistusmerkintänsä, jota hän käytti diabeteksensa takia.

Video kuvattiin 30. toukokuuta 2008 Los Angelesissa, Kaliforniassa. Jotkut tytöt alkoivat itkeä kesken kuvausten, ja Cyrus ajatteli sen sopivan hyvin laulun teemaan. Ratner oli yllättynyt Cyrusin taidoista lisätä videoon omia tunteellisia ongelmiaan mutta tehden ne "hauskoiksi samaan aikaan". Ratner vertaili häntä Madonnaan sanoen, että "hän voi olla hengailla ja nauraa, ja sitten pistät kameran hänen eteensä ja se on kuin 'Holy shit!'" Kuohunta teki editoimisen vaikeammaksi ohjaajalle. Hän sanoi: "Se oli vaikein video, mikä minun on ikinä pitänyt editoida, koska jokainen hetki oli loistava. jokainen hetki kameran edessä hän oli loistava. Hänessä on uskomatonta ominaisuutta. Hän tajuaa kameraa ja se on se, mitä vaaditaan hyvän musiikkivideon tekemiseksi." Cyrus kommentoi että hänestä musiikkivideo oli "rehellisempi kuin kappale" ja että hän "laulamassa ääneen sille erityiselle ihmiselle".

Aluksi Cyrusin oli tarkoitus pukea pitkät korkosaappaat, mutta vaihtoi ne tossuihin, sillä hän tunsi olonsa "paremmaksi" tällä tavalla. Ratner oli yllättynyt Cyrusin muutoksesta; hänestä oli myös tuntunut, etteivät saappaat olisi asianmukainen vaatetus ja olisi käskenyt Cyrusin vaihtaa kengät joka tapauksessa ennen kuin Cyrus meni jo vaihtamaan ne.

### Tapahtumat

Video alkaa, kun näytetään Cyrus kasvokuvana. Taustalla näkyy muu bändi. Cyrus pitää sormeaan ojossa heitä kohti ja laskee "1, 2, 3, 4", ja musiikki alkaa. Tyttö, joka pitää kädessään vaaleaa karhunallea ja näyttää surulliselta. Kuvaruudussa nähdään vielä kaksi muuta tyttöä, jotka ovat vähän vanhempia, mutta ovat hekin surullisia. Taas näytetään Cyrus, jonka jälkeen näytetään taas kolme muuta tyttöä. Taas näytetään Cyrusin laulavan, ja taas näytetään kaksi muuta tyttöä. Taas näytetään Cyrus ja tämän jälkeen kaksi tyttöä. Tämän jälkeen kamera menee takaisin Cyrusiin, joka on nyt kauempana kamerasta. Hänellä on päällään pinkki t-paita ja sen päällä värikäs kimaltava hameentapainen. Taas näytetään yksi tyttö. Taas näytetään Cyrus, joka pitää kiinni kaulakorustaan. Taas näytetään kaksi tyttöä. Jokaisella tytöllä on aina kädessään jotakin, joka vaikuttaa pojan saamalta lahjalta, esimerkiksi pehmolelut ja rakkauskirjeet. Kun ketosäkeistö alkaa, Cyrus ja tytöt alkavat tanssia ja hyppiä. Aivan kertosäkeistön lopussa näytetään koko porukka yhdessä. Laulu jatkuu, ja seuraavaksi näytetään, kuinka Cyrus laulaa ja pitelee kädessään valkoista ruusua. Yksi tytöistä pitää kadessään puhelinta, ja näyttää kameralle poistettua viestiä, jonka on saanut poikaystävältään. Juuri ennen toisen kertosäkeistön alkua Cyrus näyttää kameralle kuvaa hänestä ja pojasta, jonka kasvot on peitetty, mutta hänellä on kihartavat hiukset. Video jatkuu samalla tavalla: Näytetään tyttöjä, jotka liikuttavat suutaan musiikin tahtiin. Viimeisessä kertosäkeistössä kaikki ovat jo paljon iloisemman näköisiä. Videon lopussa Cyrus lähettää lentosuudelman kameralle ja kääntyy poispäin.

### Musiikkivideon vastaanotto

Video julkaistiin 28. kesäkuuta 2008 ABC:llä. Se oli YouTuben katsotuin video kunnes sen ohitti Lady Gagan hittisinglen "Bad Romance" musiikkivideo keväällä 2010. Todd Martens *Los Angeles Timesista* oli pettynyt videon erikoistehosteisiin ja tuotantoarvoon sanoen, että se näytti siltä kuin "se olisi kuvattu yhdellä kameralla kolmijalkaisella yksi-lamppuisessa kellarissa". Hän kuitenkin kehui sitä, kuinka he "kuvasivat hänen yleisen vetovoimansa". Henry Freeland *Paste magazinesta* sanoi, että "Cyrus kiemurtelee edes takaisin, ryöstäen kameraa ja näyttäen siltä, kuin hänen kasvonsa taistelisivat painovoimaa vastaan ja hädin tuskin voittamassa." MTV kuvasi videota PG:ksi ja "Disney-suvaituksi". Vastaanotto jatkui lempeän vihaisesti, vertaillen Cyrusia "vesitetyksi versioksi Avril Lavignen lapsisiskosta ja Lindsay Lohanin teeskennellysti kapinoivaksi hahmoksi elokuvassa *Perjantai on pahin* – miinus rajauskynä". Leigh Holmwood *The Guardianista* kommentoi: "Mileyn uusi musiikkivideo muistuttaa minua pelottavan tarpeeksi aikaisesta Britneystä." Molly Lambert *New York Timesista* kuvaili Cyrusin musiikkivideota "karismaattiseksi ytimeksi". Video ansaitsi ehdokkuuden vuoden 2008 MTV Video Music Awards -palkintogaalassa kategoriassa "Paras uusi artisti" mutta hävisi sen Tokio Hotelin musiikkivideolle "Ready, Set, Go!". Vuoden 2009 MTV Video Music Awards -gaalassa video oli ehdolla kategoriassa "Paras editointi", mutta hävisi sen Beyoncén musiikkivideolle "*Single Ladies (Put a Ring on It)*".

Live-esiintymiset
-----------------

Cyrus esittämässä kappaletta "7 Things" vuoden 2009 *Wonder World Tour* -kiertueellaan.
Cyrus esitti kappaleen ensimmäistä kertaa livenä 17. toukokuuta 2008 vuoden 2008 Zootopiassa, joka on jokavuotinen kesäkonsertti, jonka järjestää radiokanava Z100. Myöhemmin samana kesänä hän mainosti kappaletta ohjelmissa *Good Morning America* ja *The Today Show*. Cyrus juonsi vuoden 2008 Teen Choice Awardsin, jolloin hän esitti kappaleen. Cyrus aloitti kappaleen mainostamisen Euroopassa syksyllä 2008 esittäen sen Isossa-Britanniassa GMTV -kanavalla, ranskalaisessa televisio-ohjelmassa *Le Grand Journal* ja Brittiläisessä laulukilpailussa *The X Factor* sekä muualla. Hän esitti kappaleen kahdesti FNMTV:llä; 1. elokuuta 2008 ja toisen kerran juontaessaan vuoden 2008 Uuden vuoden aattoa yhdessä Pete Wentzin kanssa. 27. lokakuuta 2008 Cyrus esiintyi Berliinissä, Saksassa esittäen pitkän listan suosituimpia kappaleitaan, joista "7 things" oli myös yksi.

Cyrus esitti kyisesen kappaleen ja muita kappaleita 24. huhtikuuta 2009 Lontoon Apple Storessa. Nämä esitykset nauhoitettiin ja myytiin yksinomaisesti Iso-britannian iTunes Storessa live EP:nä nimeltään *iTunes Live from London*. 7. kesäkuuta 2009 Cyrus esitti kappaleen ja muita luomuksiaan A Time for Heroes -karnevaaleilla. Vuonna 2009 syksyllä alkaneella kiertueella *Wonder World Tour* "7 things" oli pitkän kappalelistan kolmantena esitetty kappale. Kiertueen avasi kappale "Breakout" ja toisena hän esitti edeltävän singlensä "Start All Over". Hänellä oli päällään mustat saapikkaan tyyliset kengät, mustat shortsit ja nahkatoppi. Hänen esittäessä Salt Lake Cityssä 29. syyskuuta kyseistä kappaletta Cyrus juoksi pois lavalta sairastuessaan vakavaan kurkkukipuun ja tarviten lääkärin tarkastusta. Cyrusin bändi ja taustatanssijat soittivat ja lauloivat kappaleen loppuun, ja viidentoista minuutin jälkeen Cyrus palasi takaisin lavalle.

Hänen ensimmäinen live-esiintymisensä, joka on näytetty televisiossa Yhdysvaltojen ulkopuolella oli Rock in Rio -konsertissa Lissabonissa, Portugalissa on 29. toukokuuta 2010. Konsertissa Cyrus näytteli paljon paljasta ihoa, joka herätti kohua mediassa. Seuraavaksi hän esitti sen 4. kesäkuuta 2010 Rock In Rio -konsertissa Madridissa, Espanjassa.

Sisällys
--------

* **US Digital Download**

1. "7 Things" (Albumiversio) – 3:33

* **US / EU 2-Track CD Single**

1. "7 Things" (Albumiveriso) – 3:33
2. "7 Things" (Instrumentaalinen) – 3:36

* **EU 2-Track CD Single / Digital Download / JP CD Single**

1. "7 Things" (Albumiversio) – 3:33
2. "See You Again" (Rock Mafia Remix) – 3:42

* **US / UK / EU 2-Track CD Single**

1. "7 Things" (Albumiversio) – 3:33
2. "See You Again" (Wideboys Radio Edit) – 3:42

* **EU Remix Maxi-CD Single**

1. "7 Things" (Bimbo Jones Club Mix) – 6:33
2. "7 Things" (Bimbo Jones Dub Mix) –
3. "7 Things" (Bimbo Jones Radio Edit) – 2:58
4. "7 Things" (Radio Edit) – 3:24

Listasijoitukset
----------------

| Lista (2008) | Parassijoitus |
| --- | --- |
| Australian singlelista  | 10 |
| Itävallan singlelista  | 14 |
| Belgian singlelista (Flanders)  | 22 |
| Belgian singlelista (Wallonia)  | 22 |
| Kanadan Hot 100  | 13 |
| Tšekin singlelista  | 8 |
| Hollannin Mega Single Top 100  | 80 |
| Euroopan Hot 100 Singlelista  | 44 |
| Irlannin singlelista  | 26 |
| Uuden-Seelannin singlelista  | 24 |
| Norjan singlelista  | 8 |
| Sveitsin singlelista  | 35 |
| Britannian singlelista | 25 |
| Billboard Hot 100 | 9 |
| Billboard Pop Songs  | 19 |
| Billboard Digital Songs  | 2 |
| Billboard Ringtones  | 27 |
|

Lähteet
-------

1. ↑  7 THINGS I HATE ABOUT YOU (Legal Title) BMI. Viitattu 29.10.2010. (englanniksi)
2. 1 2 3 4 5 6 7 8 9  On-Air with Ryan Seacrest ryan.kiisfm.com. Viitattu 29.10.2010. (englanniksi)
3. 1 2 3 4 5 6 7 8 9  Miley Cyrus' '7 Things' Is About Nick Jonas, Director Brett Ratner Seemingly Reveals MTV. Viitattu 29.10.2010. (englanniksi)
4. ↑  Miley Cyrus Walmart soundcheck. Viitattu 29.10.2010. (englanniksi)
5. ↑  Fly on the Wall by Miley Cyrus Soungfacts.com. Viitattu 29.10.2010. (englanniksi)
6. ↑  Miley Cyrus Debuts New Single Access Hollywood. Viitattu 30.10.2010. (englanniksi)
7. 1 2  Miley: Nick Jonas and I 'Were In Love' People. Viitattu 30.10.2010. (englanniksi)
8. 1 2 3  Miley Cyrus' "7 Things" vs. 10 Things I Hate About You Paste.  Arkistoitu 24.1.2010. Viitattu 30.10.2010. (englanniksi)
9. ↑  Moments That Mattered The New York Times. Viitattu 30.10.2010. (englanniksi)
10. 1 2  Miley's '7 Things' Is About Nick Jonas, Says Director People. Viitattu 30.10.2010. (englanniksi)
11. 1 2  MILEY on NICK, NICK on Miley: World Exclusive! Popstar!.  Arkistoitu 19.8.2010. Viitattu 30.10.2010. (englanniksi)
12. ↑  Miley’s message to Nick? Tiger Beat.  Arkistoitu 2.1.2010. Viitattu 30.10.2010. (englanniksi)
13. ↑  Miley Cyrus Admits 'Full Circle' Is About Nick Jonas MTV. Viitattu 3.11.2010. (englanniksi)
14. 1 2  Breakout - Miley Cyrus: Review allmusic. Viitattu 30.10.2010. (englanniksi)
15. 1 2  Miley Cyrus - Breakout: Album Review Slant Magazine. Viitattu 30.10.2010. (englanniksi)
16. 1 2 3  7 Things Miley Cyrus Digital Sheet Music musicnotes.com. Viitattu 30.10.2010. (englanniksi)[vanhentunut linkki]
17. 1 2 3  Miley Cyrus Counts Up To Four... BBC. Viitattu 30.10.2010. (englanniksi)
18. 1 2 3 4 5  Miley Cyrus' '7 Things': Is it time to take her seriously? LA Times. Viitattu 30.10.2010. (englanniksi)
19. ↑  Miley Cyrus - "7 Things" about.com.  Arkistoitu 14.2.2009. Viitattu 30.10.2010. (englanniksi)
20. 1 2 3 4  Miley Cyrus - "Breakout" (Hollywood) The New York Times. Viitattu 30.10.2010. (englanniksi)
21. ↑  Breakout (2008) Entertainment Weekly. Viitattu 30.10.2010. (englanniksi)
22. ↑  Miley Cyrus: Breakout PopMatters. Viitattu 30.10.2010. (englanniksi)
23. ↑  Miley Cyrus, Teen Siren The Village Voice.  Arkistoitu 13.12.2009. Viitattu 30.10.2010. (englanniksi)
24. ↑  With her new CD, Miley Cyrus breaks out -- a little The Village Voice. Viitattu 30.10.2010. (englanniksi)
25. ↑  Miley Cyrus Robert Christgau. Viitattu 30.10.2010. (englanniksi)
26. ↑  A Disney Star's 'Breakout,' Minus the Blast The Washington Post. Viitattu 30.10.2010. (englanniksi)
27. ↑  Disney Announces Lineup for Summer Music Madness TV Guide. Viitattu 30.10.2010. (englanniksi)
28. ↑  US online video up nearly 14% Music Week. Viitattu 30.10.2010. (englanniksi)
29. ↑  Top-5 most popular YouTube videos of all-time The Vancouver Sun.  Arkistoitu 9.4.2010. Viitattu 30.10.2010. (englanniksi)
30. 1 2  New Video: Miley Cyrus, '7 Things' MTV. Viitattu 30.10.2010. (englanniksi)
31. ↑  Guardian Viral Video Chart The Guardian. Viitattu 30.10.2010. (englanniksi)
32. ↑  MTV Video Music Awards 2008 MTV. Viitattu 30.10.2010. (englanniksi)
33. ↑  MTV Video Music Awards 2009 MTV. Viitattu 30.10.2010. (englanniksi)
34. ↑  Jonas Brothers, New Kids on the Block, Miley Cyrus Earn Fans' Shrieks at Zootopia Rolling Stone. Viitattu 30.10.2010. (englanniksi)
35. ↑  Miley Ready to 'Breakout' After VF 'Mistake' Good Morning America. Viitattu 30.10.2010. (englanniksi)
36. ↑  Miley Cyrus Performs ‘7 Things’ On ‘Today’ Show (July 25, 2008) Access Hollywood. Viitattu 30.10.2010. (englanniksi)
37. ↑  Miley Cyrus, Jonas Brothers, Chris Brown, 'Gossip Girl' Win Big At Teen Choice Awards MTV News. Viitattu 30.10.2010. (englanniksi)
38. ↑  Miley Cyrus - 7 Things.Live From GMTV.London. Hi5 Latino. Viitattu 30.10.2010. (englanniksi)[vanhentunut linkki]
39. ↑  Miley Cyrus – 7 Things Live @ Grand Journal Canal + 30/10/08 Meep-Meep. Viitattu 30.10.2010. (englanniksi)[vanhentunut linkki]
40. ↑  Britney will 'womanize' X Factor BBC. Viitattu 30.10.2010. (englanniksi)
41. ↑  FNMTV: Miley Cyrus performs; video debuts from Hawthorne Heights, All Time Low, David Banner Los Angeles Times. Viitattu 30.10.2010. (englanniksi)
42. ↑  Miley Cyrus Will Help 'FNMTV' Ring Out 2008 -- From A Fan's Bedroom! MTV News. Viitattu 30.10.2010. (englanniksi)
43. ↑  Miley Cyrus Rocks Out in Berlin Celebrity Gossip.  Arkistoitu 20.4.2009. Viitattu 30.10.2010. (englanniksi)
44. ↑  iTunes Live from London - EP: Miley Cyrus iTunes. Viitattu 30.10.2010. (englanniksi)
45. ↑  Miley Rocks Out at the AIDS Benefit in LA! Seventeen. Viitattu 30.10.2010. (englanniksi)
46. ↑  Review: Miley Cyrus rocks the Rose Garden as she kicks off tour in Portland OregonLive.com.  Arkistoitu 9.1.2010. Viitattu 30.10.2010. (englanniksi)
47. ↑  Miley Cyrus Stricken With Strep During Wonder World Tour MTV News. Viitattu 30.10.2010. (englanniksi)
48. ↑  Miley Cyrus - Live@ Rock in Rio Lisboa 2010 [2/7] youtube.com. Viitattu 30.10.2010. (englanniksi)
49. ↑  My oh Miley! Disney star struts around on stage in a VERY racy costume Dailymail. Viitattu 30.10.2010. (englanniksi)
50. ↑  Miley Cyrus - 7 Things. Live From Madrid.Spain.(6,June-2010) youtube.com. Viitattu 30.10.2010. (espanjaksi)
51. ↑  Miley Cyrus To Play Rock In Rio Madrid Billboard. Viitattu 30.10.2010. (englanniksi)
52. ↑  Miley Cyrus - "Breakout" (Hollywood) eil.comMiley Cyrus - 7 things. Viitattu 30.10.2010. (englanniksi)
53. ↑  Miley Cyrus - 7 Things (song) australian-charts.com. Viitattu 30.10.2010. (englanniksi)
54. ↑  Miley Cyrus - 7 Things (song) austriancharts.at. Viitattu 30.10.2010. (englanniksi)
55. ↑  Miley Cyrus - 7 Things (nummer) ultratop.be. Viitattu 30.10.2010. (englanniksi)
56. ↑  Miley Cyrus - 7 Things (chanson) ultratop.be. Viitattu 30.10.2010. (englanniksi)
57. 1 2 3 4 5 6  7 Things - Miley Cyrus Billboard. Viitattu 30.10.2010. (englanniksi)
58. ↑  RADIO TOP100 Oficiální - CYRUS, MILEY - 7 things ifpicr.cz. Viitattu 30.10.2010. (englanniksi)
59. ↑  Miley Cyrus - 7 Things (nummer) dutchcharts.nl. Viitattu 30.10.2010. (englanniksi)
60. ↑  Miley Cyrus - 7 Things acharts.us. Viitattu 30.10.2010. (englanniksi)
61. ↑  Miley Cyrus - 7 Things (song) charts.org.nz.  Arkistoitu 27.10.2008. Viitattu 30.10.2010. (englanniksi)
62. ↑  Miley Cyrus - 7 Things (song) norwegiancharts.com. Viitattu 30.10.2010. (englanniksi)
63. ↑  Miley Cyrus - 7 Things (song) hitparade.ch. Viitattu 30.10.2010. (englanniksi)
64. ↑  7 Things Chart Stats. Viitattu 30.10.2010. (englanniksi)